
Zaštićena oznaka porijekla Crmnica

	Datum prijema (DD/MM/GGGG) (popunjava nadležna institucija)
	

	Broj stranica (max. 5 uključujući ovu stranicu)
	4 (četiri)

	Jezik na kojem se podnosi zahtjev* 
	crnogorski

	Djelovodni broj (popunjava nadležna institucija)
	

	
	

	Podnosilac Zahtjeva
	

	Ime fizičkog lica ili naziv pravnog lica 
	Udruženje vinogradara i vinara Crmnički Vranac

	Puna adresa (naziv ulice i broj, mjesto/grad i poštanski broj, država)
	Limljani bb, Virpazar 81350

	Pravni status, veličina i sastav (u slučaju pravnog lica)
	NVO

	Državljanstvo*
	

	Telefon, faks, e-mail 
	+382 69 025 164

	Posrednik*
	

	Država*
	Crna Gora

	Nadležno kontrolno tijelo* 
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu

	Puna adresa (naziv ulice i broj, mjesto/grad i poštanski broj, država)*
	Rimski trg br. 46
81000 Podgorica
Crna Gora

	Telefon, faks, e-mail* 
	Tel. +382 20 234 105

	Naziv oznake za registraciju 
	Crmnica

	Vrsta oznake 
	oznaka porijekla* 
	Zaštićena oznaka porijekla

	
	geografska oznaka*
	

	Tradicionalni izraz koji se navodi uz naziv oznake porijekla ili geografske oznake
	

	
	

	Vrsta proizvoda od grožđa
	vino

	
	

	Opis proizvoda (analitička i organoleptička svojstva i sortni sastav) 
Opis glavnih tipova vina prema boji
Bijela vina
Ova bijela vina su pretežno suva, kristalno bistra, a boja im se kreće od svijetložute do slamnatožute. Uglavnom odlikuju umjerenim do umjereno visokim sadržajem alkohola, uravnoteženom kiselošću, srednje punim do punim tijelom i povišenim sadržajem ekstrakta, što doprinosi dobroj strukturi i osjećaju u ustima. Njihov senzorski profil karakterišu svježina i izražene voćne arome, posebno note zelene kruške i tropskog voća. Vina odlikuju harmonična ravnoteža, umjerena gustina i čist, živahan završetak.
Roze vina
Roze vina su bistra i elegantna, a boja im se kreće od blijede ciglastocrvene do nježnih roze nijansi. Pretežno su suva, dok se pojedini stilovi proizvode i kao polusuva vina. Sadržaj alkohola uglavnom je umjeren do visok, dok kiselost varira od živahne i osvježavajuće do blaže i zaobljenije. Aromatski profil odlikuje kompleksan mirisni buket sa notama crvenog bobičastog voća, ribizle, kajsije, breskve, divlje ruže i lista šipka. Na nepcu su vina harmonična i voćna, meke teksture, sa nježnim zrelim taninima i osvježavajućim završetkom koji naglašava ravnotežu i eleganciju.
Crvena vina
Ova crvena vina su pretežno suva, intenzivne boje, sa nijansama od tamnocrvene do purpurno-crvene. Uglavnom imaju umjeren do umjereno visok sadržaj alkohola, uravnoteženu kiselost, povišen sadržaj ekstrakta i srednje puno do puno tijelo. Aromatski profil je bogat i kompleksan, sa dominantnim notama trešnje, kupine, borovnice, šljive i ljubičice, često upotpunjen začinskim, biljnim, biberastim ili voćnim nijansama šumskog voća. Na nepcu su vina uglavnom harmonična, sa podatnim do baršunastim taninima, dobrom strukturom i različitim stepenom postojanosti. Mnoga vina odlikuje izražen intenzitet boje usljed visoke koncentracije crvenih pigmenata, što doprinosi dubini boje i potencijalu za odležavanje. Sveukupno, ova vina objedinjuju izraženu voćnost, teksturu i ravnotežu, dajući vina izraženog karaktera i regionalne tipičnosti.


	Posebni enološki postupci (neobavezno)
	

	Razgraničenje geografskog proizvodnog područja 
Subregionu pripadaju: vinogradarska oaza Bukovik, vinogradarska oaza Gluhi Do – zapad, vinogradarska oaza Dedići, kao i ostrva na Skadarskom jezeru koja su obuhvaćena   opštinom Bar. Područja koja se isključuju iz subregiona su: planinski dio  Lokvica i Kroništar.
Katastarske opštine koje su obuhvaćene subregionom Crmnica su:  Arbnež, Limljani, Bobovište, Livari, Boljevići, Martići, Braćeni, Orahovo, Brčeli, Ostros, Brijege, Ovtočići, Bukovik, Pinčići, Ckla, Popratnice, Dedići, Seoca, Donji Murići, Sotonići, Dupilo, Tejani, Gluhi Do, Godinje, Tomići, Trnovo, Komarno, Utrg, Koštajnica, Virpazar i Krnjice.


	Maksimalni prinos po hektaru
Maksimalni dozvoljeni prinos zavisi od broja čokota po hektaru. U Subregionu Crmnica, maksimalno dozvoljeni prinos u komercijalnom vinogradu, gustine sklopa od 3.000-4.000 čokota po hektaru, namijenjenom proizvodnji vina sa oznakom porijekla, je 14.000kg/ha (3,5kg/čokotu), a u vinogradu, gustine sklopa preko 4.000 čokota po hektaru je 15.000kg/ha (3,0kg/čokotu). U vinogradima gajenim na tradicionalan način, gustine sklopa uglavnom je od 7.000 do 10.000 čokota po hektaru.
[bookmark: _GoBack]U veoma povoljnim godinama, prinosi se mogu uvećati za dodatnih 0,5 kg po čokotu, s tim da ne dođe do promjene kvaliteta grožđa i promjene kvaliteta i karakteristika vina datog područja u odnosu na prosječne vrijednosti.

	 Glavne sorte vinove loze upotrijebljene u proizvodnji
Vranac, Kratošija,  Chardonnay, Cabernet Sauvignon, Graševina, Malvazija, Muškaćela, Pinot Blanc (Burgundac bijeli), Pinot Gris (Burgundac sivi), Pinot Noir (Burgundac crni), Lisičina, Riesling (Rajnski rizling), Marselan, Merlot, Sauvignon, Petit Verdot, Sangiovese, Syrah i Žižak. 

	 Povezanost s geografskim područjem (opisati poseban kvalitet  proizvoda, ugled i dr. karakt. koje se mogu  pripisati tom geog. porijeklu)
Uzročno-posljedična povezanost: Istorija
Istorija crnogorskog vinarstva datira od predromaničkog perioda. Još u vrijeme  kada je na teritoriji savremene Crne Gore bila ilirska država, vinogradi su rasli u dolini Skadarskog jezera. Crmnica je vinarska oblast Crne Gore s najdužom tradicijom. U selu Brčeli pronađena su ljudska staništa sa posuđem za vino (amfore) iz II i II v.p.n.e. Nakon naseljavanja Slovena, oni prihvataju vinovu lozu i nastavljaju proizvodnju vina i u srednjem vijeku, posebnou okruženju manastira. 
U istorijskim podacima, koji potiču iz turskih arhiva, a zahvaćeni popisima 1521 i 1523 pominju se vinogradi u Godinju, Seljanima i drugim mjestima. Pisani tragovi o istorijatu crnogorskog vinarstva su navodi Rovinskog, o predanju starom "tri i više stoljeća", po kojem su preci Crmničana prilikom doseljenja "zatekli loze". Prema podacima Nićifora Dučića u Crmnici je 1863. godine rodilo 5.041 barelo vina, što iznosi oko 363.000 litara.
Knjaz Nikola je unaprijedio crmničko vinogradarstvo kada je 1874. godine u svojoj bašti kod Vir-Pazara posadio 12.000 čokota. A naredbom iz 1890. godine - "da svaki crnogorski vojnik iz onih mjesta, gdje može roditi loza, usadi ove godine po 200 loza" i da "porodice, koje od dobre volje usade te godine 2.000, neće plaćati za 10 godina porez državi na lozu" - vinogradarstvo se znatno unaprijedilo. U tom periodu osnovani su prvi lozni rasadnici u Limljanima i Sotonićima.
M. Plamenac, diplomatski predstavnik u Carigradu, u „Grlici“ iz 1891. godine, pod naslovom „Gajenje loze u Crmnici“, pored ostalog navodi da je crmničko vino najbolje u Crnoj Gori i da se može upoređivati sa vinima iz Bordoa. Na zahtjev P. Viale tadašnjoj crnogorskoj vladi (1905), Plamenac daje kratak opis Vranca, Kratošije i Krstača, koji je ovaj poznati francuski naučnik naveo u sedmom tomu svoje Ampelografije.
Prije Drugog svetskog rata vinarstvo se i dalje razvijalo na ovoj teritoriji Crne Gore. Na početku je postojala zajednička proizvodnja vina, kao Godinje-Crmnica (1911) i tada su postavljene osnove savremenog vinogradarstva u Crnoj Gori. Crna Gora dobija nekoliko nagrada za proizvodnju kvalitetnog vina. Na Balkanskoj izložbi koja je održana u Londonu (1905), crmničko vino Vranac dobija i zvaničnu potvrdu za svoj superiorni kvalitet – veliku zlatnu medalju – grand prix, za vrhunski kvalitet. Godine 1928. crnogorska vina ušla su u listu 6 najboljih vina na izložbi u Beogradu.
Bez obzira na nepovoljna dešavanja kroz istoriju, ratove, period ekonomske blokade, crmničani nikada nijesu napuštali svoje vinograde i vinarije, te su uz poštovanje tradicije u kontinuitetu unapređivali kvalitet slavnog crmničkog vina.
Uzročno-posljedična povezanost: Klima
U Subregionu Crmnica dominantan je uticaj mediteranske klime, koja je blago modifikovana, sa nejednakim rasporedom padavina tokom godine, gdje su veće količine padavina tokom hladnijih mjeseci. S obzirom da se subregion Crmnica dijelom nalazi duž obale Skadarskog jezera, ova vodena površina ima uticaj na mikroklimu u ovom području, prvenstveno u priobalnom dijelu. Srednja vegetaciona suma padavina je 877,3 mm. Srednja godišnja suma padavina je 2.334,6 mm.
U najvećem dijelu subregiona Crmnica preovlađuje srednja godišnja temperatura vazduha u intervalu od 12ºC do 14ºC, a u uskom pojasu subregiona duž obale Skadarskog jezera u intervalu od 16ºC do 18ºC. Crmnica ima blage zime, a zbog uticaja Skadarskog jezera, ljetnji mjeseci imaju nešto nižu srednju temperaturu vazduha. Generalno gledano, subregion Crmnica ima optimalne srednje temperature vazduha za odvijanje cvjetanja, porast lastara i obrazovanja okaca, kao i za sazrijavanje grožđa. U ovom vinogradarskom području srednje minimalne temperature vazduha većinom u intervalu od 1ºC do 5ºC, pa nema opasnosti od izmrzavanja lastara i drvenastih djelova biljaka vinove loze ni tokom januara kao najhladnijeg mjeseca. Srednja maksimalna septembarska temperatura vazduha duž obale Skadarskog jezera je u intervalu od 26ºC do 28°C, dok je u djelovima subregiona na višim nadmorskim visinama ova temperatura od 24ºC do 26°C. Navedena septembarska temperatura je povoljna za kvalitetno i kontrolisano zrenje grožđa.
Srednja relativna vlažnost vazduha u okviru subregiona Crmnica je u granicama optimuma, odnosno u intervalu od 60% do 80%. Vlažnost vazduha je uglavnom povoljna tokom perioda porasta i sazrijevanja grožđa. 
Ovo vinogradarsko područje ima dovoljno sunčeve svjetlosti koja je neophodna lišću vinove loze za obavljanje fotosinteze. Postoje svjetlosni uslovi za normalan rast vinove loze, cvjetanje, oplodnju i sazrijevanje grožđa odgovarajućeg kvaliteta, kao i za postizanje odlične rodnosti okaca vinove loze.
Naglo snižavanje temperature tokom noći čuva prirodne jabučnu i vinsku kiselinu u grožđu. Vina odlikuju visok sadržaj ukupnih kiselina, intenzivne arome divljeg bobičastog voća i izražena „kamenasta“ mineralna osnova, koja je posljedica sporog sazrijevanja na krečnjačkim padinama.
Uticaj Skadarskog jezera kao termoregulatora zagrijava područje tokom zime i ublažava ekstremne vrućine tokom ljeta. Crmnica takođe ima duboke doline u kojima se tokom noći zadržava hladniji vazduh, čime se prvenstveno kod sorte Vranac uspijeva sačuvati kiselost.
Uzročno-posljedična povezanost: Geologija i zemljište
Glavni tipovi zemljišta su: crvenica – terra rossa (oko 66%) i smeđe zemljište – kambisol (oko 16%). Na području subregiona Crmnica, iako dominira jedan tip zemljišta, izražen je pedodiverzitet, tj. raznolikosti tipova zemljišta, budući da su na manjim površinama zastupljeni: rendzine, fluvisol (aluvijalno zemljište), asocijacija aluvijalno - deluvijalnih zemljišta, crnica (kalkomelanosol i glejno zemljište (euglej).
Glavne karakteristike zemljišta, poput koluvijalnih zemljišta na dubokoj podlozi od krečnjaka i fliša, sa bogatim proslojcima smeđeg mediteranskog zemljišta i mjestimično zastupljenom crvenicom, doprinose karakteristikama bijelih vina svijetložute do slamnatožute boje, kao i pretežno duboko obojenih crvenih vina intenzivne tamnocrvene do purpurno-crvene boje.
Uzročno-posljedična povezanost: Antropogeni faktor
Prоizvоdnjа vinа u okviru subregiona Crmnica vrši se uglаvnоm uz korišćenje moderne tehnologije i uz rеgulisаnjе tеmpеrаturе prilikоm prоizvоdnjе vinа, оsim kоd proizvođača sa manjim obimom proizvodnje vina gdje se prоizvоdnjа vrši bеz rеgulаciје tеmpеrаturе. Najveći randman grožđa namijenjenog proizvodnji bijelih/roze vina je 60%, a grožđa namijenjenog proizvodnji crvenih vina je 70%. Svе fаzе prоizvоdnjе vinа, uključujući i punjеnjе u оriginаlnоm pаkоvаnju, оbаvlјајu se u grаnicаmа subregiona ili eventualno u njegovoj neposrednoj blizini, na malim udaljenostima između vinograda i vinarija, što omogućava očuvanje kvaliteta i karakteristika vina i оbеzbeđivanje slеdlјivоsti i еfikаsnоsti kоntrоlе proizvodnje vina sa oznakom porijekla.
 Faze proizvodnje vina sa oznakom porijekla u okviru subregiona Crmnica (berba i transport grožđa, muljanje grožđa, sulfitacija, presovanje odnosno cijeđenje, dodavanje kvasaca i upotreba enoloških sredstava, bistrenje šire, alkoholna fermentacija uz kontrolisanje i regulaciju temperature, maceracija kod obojenih vina, pretakanje, odležavanje vina, bistrenje i stabilizacija vina, filtriranje, punjenje vina u staklenu ambalažu i dr, odnosno primjena svih enoloških postupaka, enoloških sredstava, kao i upotreba opreme i sudova u proizvodnji) obezbjeđuju postojanost okusa vina i postizanje karakterističnih parametara kvaliteta vina iz subregiona Crmnica.
Grožđe se uzgaja na drevnim kamenim terasama (međama), uz primjenu tradicionalnih sistema uzgoja sa niskim prinosima, koji omogućavaju maksimalnu izloženost vazduhu. Ovo područje poznato je kao istorijska postojbina sorti Vranac i Kratošija.


	Veća ili manja geografska cjelina (neobavezno)
	Na etiketi se mogu navoditi nazivi sljedećih užih geografskih područja:
vinogradarska oaza Bukovik, vinogradarska oaza Gluhi Do – zapad, vinogradarska oaza Dedići, Arbnež, Limljani, Bobovište, Livari, Boljevići, Martići, Braćeni, Orahovo, Brčeli, Ostros, Brijege, Ovtočići, Bukovik, Pinčići, Ckla, Popratnice, Dedići, Seoca, Donji Murići, Sotonići, Dupilo, Tejani, Gluhi Do, Godinje, Tomići, Trnovo, Komarno, Utrg, Koštajnica, Virpazar i Krnjice.


	Dodatni objektivni zahtjevi i uslovi Udruženja, koje će koristiti zaštićenu oznaku (neobavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina u promet
Vino sa zaštićenom oznakom porijekla, proizvedeno primjenom postupka „odležano u drvenom buretu“, „barik“ ili „barrique“, može se staviti u promet najranije 1. aprila druge godine nakon godine berbe.

	Upućivanje na objavu Specifikacije proizvoda
	www.minpolj.gov.me

